En synstest hos CrossEyes starter med en forundersøgelse, hvor en autorefraktor måler din styrke. Målene er ikke præcise, men bruges som udgangspunkt for den videre synstest, der foretages af en af vores autoriserede optikere. Optikeren vil stille dig nogle indledende spørgsmål omkring dit syn, dit helbred og evt. gener, du måtte have i forbindelse med dit syn. Herefter starter selve undersøgelsen.
Synstesten foregår i vores synsprøverum, der er specielt indrettet til formålet. Her bliver du placeret i en stol med en phoroptor for øjnene. Phoroptoren er et apparat, der med skiftende optiske linser er med til at måle dit syn. Du skal kigge gennem phoroptoren på en tavle med skiftende bogstaver og tal i forskellige størrelser og farver.
Optikeren styrer tavlen fra computeren, og vil løbende stille dig spørgsmål om, hvad der står skarpest, mens optikeren skifter mellem forskellige styrker linser. Der er ikke noget rigtigt svar på spørgsmålene – du skal svare ud fra, hvad DU vurderer, er skarpest og mest behageligt for dig.
Ved slutningen af synstesten får du evt. en prøvebrille på med dine nye styrker i. Her kan du bedre vurdere, om styrkerne er rigtige. Husk, at hvis du er gået meget op i styrke, kan det tage lidt tid for dig at vænne dig til.
Efter synstesten hjælper optikeren eller en af vores salgsassistenter dig med at finde en brille, der passer til dig og din stil. Der er frit valg mellem alle stel i butikken, inkluderet i prisen på dine briller. Se alle vores brillekollektioner her.